Randeep Hooda Lin Laishram Wedding: बॉलीवुड के टॉप एक्टर्स में शुमार रणदीप हुड्डा (Randeep Hooda) इन दिनों अपनी शादी को लेकर चर्चाओं में छाए हुए हैं। एक्टर जल्द ही खुद से 10 साल छोटी गर्लफ्रेंड और मणिपुरी एक्ट्रेस-मॉडल लिन लैशराम (Lin Laishram) के साथ शादी के बंधन में बंधने जा रहे हैं। रिपोर्ट्स के मुताबिक दोनों काफी लंबे समय से एक दूसरे को डेट कर रहे हैं, जिसके बाद अब दोनों ने शादी करने का फैसला लिया है, जिससे उनके फैंस भी बेहद खुश नजर आ रहे हैं। दोनों की शादी आज 29 नवंबर को मणिपुर में ही होगी, जिसको लेकर एक्टर थोड़ा नर्वस नजर आ रहे हैं।
हाल में दोनों अपने आने वाली खुशी से भरी मैरिड लाइफ के लिए मणिपुर के ही एक फेमस इम्फाल के इबुधौ मार्जिंग शांगलेन मंदिर में आशीर्वाद लिया। दोनों की खूब सारी फोटो-वीडियो सोशल मीडिया पर वायरल भी हो रही है। इस दौरान दोनों ट्रेडिशन और कल्चर अंदाज को फॉलो करते नजर आए। जहां लिना साड़ी में नजर आईं तो वहीं रणदीप हुड्डा ने भी ऑफ व्हाइट कलर का कुर्ता पजामा पहना हुआ था।
आज शादी के बंधन में बंध जाएंगे दोनों
दोनों साथ में बहुत अच्छे लग रहे थे। वहीं, दोनों की शादी समारोह (Randeep Hooda Lin Laishram Wedding) की तैयारियां पुरी हो चुकी है, जिसमें परिवार के सदस्य के अलावा कुछ बेहद करीबी लोग ही शामिल होंगे। साथ ही बताया जा रहा है कि दोनों की शादी मणिपुरी परंपरा के अनुसार होगी। मिल रही जानकारी के मुताबिक, दोनों की शादी महाभारत के अंश को ध्यान में रखकर की जा रही है। शादी के बाद रिसेप्शन मुंबई में दिया जाएगा, जिसमें सभी बॉलीवुड हस्तियां नजर आएंगी।
कैसे मिले थे Randeep और Lin?
लिन लैशराम एक मणिपुर की जानी-मानी एक्ट्रेस हैं, जिन्होंने बॉलीवुड में अपने करियर की शुरुआत शाहरुख खान (Shah Rukh Khan) की फिल्म 'ओम शांति ओम' से की थी, जिसके बाद वो प्रियंका चोपड़ा (Priyanka Chopra) की फिल्म 'मैरी कॉम' में नजर आ चुकी हैं। इसके अलावा भी उन्होंने कुछ फिल्मों में काम किया। रिपोर्ट्स की मानें तो, बॉलीवुड में एंट्री के बाद ही दोनों की मुलाकात हुई थी। दोनों एक दूसरे को काफी लंबे समय से जानते हैं। साल 2021 में भी दोनों के अफेयर की चर्चा जोरों पर थी, लेकिन दोनों ने अपने रिश्तों को इसी साल दिवाली पर ऑफिशियल किया। एक साथ फोटो शेयर करके।